|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** |  **Nr. GND/2024/** |
|  |  **(protokols Nr. ; .p.)** |

**Par zemes vienības ar kadastra apzīmējumu 50640100138**

**nodošanu valstij bez atlīdzības**

Gulbenes novada pašvaldībā saņemts **Valsts sabiedrības ar ierobežotu atbildību “Latvijas Valsts ceļi”** (turpmāk – Sabiedrība), reģistrācijas Nr.40003344207, juridiskā adrese: Emīlijas Benjamiņas iela 3, Rīga, LV-1050, kura realizē būvprojektu “Valsts reģionālā autoceļa P34 Sinole-Silakrogs posma km 0,11 līdz km 0,37 pārbūve” (turpmāk – Būvprojekts) 2024.gada 29.augusta iesniegums Nr. 4.9/16093 (Gulbenes novada pašvaldībā saņemts 2024.gada 29.augustā un reģistrēts ar Nr. GND/4.18/24/2930-V), kurā lūgts nodot bez atlīdzības valsts īpašumā Satiksmes ministrijas personā valsts funkciju īstenošanai nepieciešamās zemes vienības ar kadastra apzīmējumiem 50640100141, 50640100138 un 50640100093. Iesniegumā norādīts, ka būvprojekta risinājumi skar nekustamā īpašuma “Ceļmalas”, Lejasciema pagastā, Gulbenes novadā, kadastra numurs 5064 016 0167, zemes vienības ar kadastra apzīmējumu 50640160167 daļu ar aptuveno platību 0,58 ha (turpmāk – atsavināmais īpašums), kuru nepieciešams atsavināt. Atsaucoties uz iepriekš minēto, tiek norādīts, ka atsavināmā īpašuma īpašnieks pēc Sabiedrības nosūtītās informācijas par aprēķināto atlīdzību par būvprojektam nepieciešamo atsavināmo īpašumu atbildējis, ka vēlas kā kompensāciju par atsavināmo īpašumu saņemt Gulbenes novada pašvaldībai piekritīgās zemes vienības ar kadastra apzīmējumiem 50640100141, 50640100138 un rezerves zemes fonda zemes vienību ar kadastra apzīmējumu 50640100093.

Būvprojekta īstenošanas nepieciešamība ir apliecināta valsts budžeta programmā “2.1. Autoceļi” 2.1.2. apakšprogrammā “Reģionālo autoceļu programma”.

Valsts sabiedrībai ar ierobežotu atbildību “Latvijas Valsts ceļi”, reģistrācijas numurs 40003344207, juridiskā adrese: Emīlijas Benjamiņas iela 3, Rīga, LV-1050, saskaņā ar Latvijas Republikas Satiksmes ministrijas 2022.gada 29.decembra Deleģēšanas līgumā Nr. SM 2022/-58 doto pilnvarojumu ir noteiktas pilnvaras slēgt līgumus par valsts autoceļu uzturēšanu, būvniecību un pakalpojumiem, kas tiek finansēti no valsts autoceļu tīkla finansējumam paredzētajiem līdzekļiem, tai skaitā veikt darbus valsts autoceļu būvniecības projektu realizācijai nepieciešamo īpašumu atsavināšanai par labu Latvijas valstij Satiksmes ministrijas personā.

Saskaņā ar Gulbenes novada pašvaldības domes 2017.gada 28.septembra lēmumu “Par zemes vienību piekritību pašvaldībai” (protokols Nr.13, 31.§.) nekustamais īpašums “Zemes”, Lejasciema pagastā, Gulbenes novadā, kadastra numurs 5064 010 0155, kas sastāv no 13 zemes vienībām, piekrīt Gulbenes novada pašvaldībai.

Zemes vienība ar kadastra apzīmējumu 50640100138 ar platību 1,6 ha (pirms kadastrālās uzmērīšanas), kas ietilpst nekustamā īpašuma “Zemes”, Lejasciema pagastā, Gulbenes novadā, kadastra numurs 5064 010 0155, sastāvā, pašvaldībai piekrīt pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas 2.punktu, kas nosaka, ka zemes reformas laikā pašvaldībām piekrīt un uz attiecīgās pašvaldības vārda zemesgrāmatās ierakstāma zeme, kura 1940.gada 21.jūlijā piederēja fiziskajām un juridiskajām personām, ja šīs personas par zemi saņēmušas kompensāciju, nav pieprasījušas atjaunot īpašuma tiesības uz zemi vai arī zemes īpašuma tiesību atjaunošana likumos nav paredzēta, tikai gadījumos, ja vietējās pašvaldības teritorijas plānojumā attiecīgi neapbūvēti zemes gabali paredzēti jaunu pašvaldības ēku (būvju) celtniecībai vai pašvaldību funkciju īstenošanai.

Zemes vienībai ar kadastra apzīmējumu 50640100138 ar platību 1,6 ha, nav veikta zemes kadastrālā uzmērīšana un nekustamais īpašums “Zemes”, Lejasciema pagastā, Gulbenes novadā, kadastra numurs 5064 010 0155, nav reģistrēts zemesgrāmatā uz pašvaldības vārda.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu. Pašvaldību likuma 10.panta pirmās daļas 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 42.panta otro seši prim daļu valsts vai pašvaldības nekustamais īpašums var tikt nodots bez atlīdzības attiecīgi valsts vai pašvaldības īpašumā, lai tas tiktu izmantots kā atlīdzības kompensācijas veids atbilstoši normatīvajiem aktiem par sabiedrības vajadzībām nepieciešamā nekustamā īpašuma atsavināšanu, ja par to ir vienojušās attiecīgās publiskās personas. Ministru kabineta vai pašvaldības domes lēmumā par nekustamā īpašuma nodošanu īpašumā bez atlīdzības noteic, ka nekustamais īpašums tiek nodots, lai tas tiktu izmantots kā atlīdzības kompensācijas veids konkrēta projekta īstenošanai. Nostiprinot īpašuma tiesības uz nekustamo īpašumu, zemesgrāmatā izdara atzīmi par Ministru kabineta vai pašvaldības domes lēmumā noteiktajiem tiesību aprobežojumiem. Ja nodotais nekustamais īpašums projekta īstenošanas laikā netiek izmantots kā atlīdzības kompensācijas veids, to nekavējoties nodod bez atlīdzības attiecīgi valstij vai pašvaldībai.

Publiskas personas mantas atsavināšanas likuma 42.panta otrās daļas septiņi prim daļā noteikts, ka šajā pantā minētajos gadījumos publiskas personas vai atvasinātas publiskas personas iestādes ir atbrīvojamas no kancelejas nodevas samaksas par īpašuma tiesību nostiprināšanu zemesgrāmatā.

Publiskas personas mantas atsavināšanas likuma 42.1 pants nosaka, ka valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. Ministru kabineta vai pašvaldības domes lēmumā par nekustamā īpašuma nodošanu pilnvaro nekustamā īpašuma ieguvēju parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā. Šajā gadījumā iestādes atbrīvojamas no kancelejas nodevas samaksas, kas saistīta ar nekustamā īpašuma ierakstīšanu un īpašuma tiesību nostiprināšanu zemesgrāmatā. Visas ar valstij vai pašvaldībai piekrītošā nekustamā īpašuma ierakstīšanu zemesgrāmatā saistītās darbības veic ieguvējs par sava budžeta līdzekļiem, izņemot gadījumu, kad šīs publiskās personas ir vienojušās citādi.

Savukārt Publiskas personas mantas atsavināšanas likuma 43.pantā noteikts, ka šā likuma 42. un 42.1 pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma 5. un 6.pantā minētās institūcijas (amatpersonas).

Pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 42.panta otro seši prim daļu, otro septiņi prim daļu, 42.1pantu un 43.pantu, ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

* 1. PILNVAROT Satiksmes ministriju reģistrēt zemes vienību ar kadastra apzīmējumiem 50640100138 ar platību 1,6 ha zemesgrāmatā uz Gulbenes novada pašvaldības vārda.
	2. NODOT īpašumā bez atlīdzības Latvijas valstij Satiksmes ministrijas personā, Gulbenes novada pašvaldībai piekritīgo zemes vienību ar kadastra apzīmējumu 50640100138 ar platību 1,6 ha, lai izmatotu to kā atlīdzības kompensācijas veidu būvprojekta “Valsts reģionālā autoceļa P34 Sinole-Silakrogs posma km 0,11 līdz km 0,37 pārbūve” īstenošanai.
	3. NOTEIKT, ka Latvijas valstij Satiksmes ministrijas personā saskaņā ar Publiskas personas mantas atsavināšanas likuma 42. panta otro seši prim daļu šā lēmuma 1.punktā minētā zemes vienība bez atlīdzības jānodod Gulbenes novada pašvaldībai, ja tā būvprojekta “Valsts reģionālā autoceļa P34 Sinole-Silakrogs posma km 0,11 līdz km 0,37 pārbūve” īstenošanas laikā netiek izmantots kā atlīdzības kompensācijas veids.
	4. Lēmumu nosūtīt Valsts sabiedrībai ar ierobežotu atbildību “Latvijas Valsts ceļi” uz juridisko adresi: Emīlijas Benjamiņas iela 3, Rīga, LV-1050, un elektroniskā pasta adresi: lvceli@lvceli.lv.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A.Caunītis